gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7598, del 21-08-2015 (2015/7154)

Informació de participació pública del pla general estructural, incloent-hi el seu estudi ambiental i territorial estratègic i la resta de documents exigibles per la normativa sectorial.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7598

Data del DOGV
:   21-08-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7154


Data del document
:   17-08-2015

Organisme emissor
:   Ajuntament de Pina de Montalgrao

Tipus de document
:   Anunci

Descriptors 

:   * Pina de Montalgrao
    * administració local
    * pla d'urbanisme

Informació de participació pública del pla general estructural, incloent-hi el seu estudi ambiental i territorial estratègic i la resta de documents exigibles per la normativa sectorial. [2015/7154]  
De conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, la versió inicial del pla general estructural, incloent-hi el seu estudi ambiental i territorial estratègic i la resta de documents exigibles per la normativa sectorial, se sotmeten a participació publica i consultes per un termini de 45 dies a comptar de l'endemà de la publicació del present anunci en el Diari Oficial de la Comunitat Valenciana.  
Simultàniament se sotmet a aquest mateix tràmit el pla d'ordenació detallada del municipi, d'acord amb el que estableix l'article 58 de la Llei 5/2014, de 25 de juliol, abans esmentada.  
Durant el termini indicat els documents podran ser examinats per qualsevol interessat en les dependències municipals i en l'adreça electrònica txpo@vurhauiiyawfyars.sa, perquè es formulen les al·legacions que s'estimen pertinents.  
  
Pina de Montalgrao, 17 d'agost de 2015.- L'alcaldessa: María Ángeles Murria Belmonte.
Diari Oficial de la Generalitat Valenciana


Sumari del DOGV 7552, del 19-06-2015 (2015/5831)

Resolució de 8 de juny de 2015, del subsecretari de la Conselleria de Governació i Justícia, per la qual se cita a termini els interessats en el procediment ordinari número 5/000350/2015, a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7552

Data del DOGV
:   19-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5831


Organisme emissor
:   Conselleria de Governació i Justícia

Tipus de document
:   Resolució

Resolució de 8 de juny de 2015, del subsecretari de la Conselleria de Governació i Justícia, per la qual se cita a termini els interessats en el procediment ordinari número 5/000350/2015, a comparéixer en la via jurisdiccional. [2015/5831]  
El Tribunal Superior de Justícia de la Comunitat Valenciana, Sala Contenciosa Administrativa, Secció 5a, ha reclamat d'esta conselleria l'expedient referit al procediment que es descriu:  
  
Recurrent:  
Col·legi Oficial de Metges de la Província de Castelló.  
  
Interessats:  
Pluralitat indeterminada d'interessats, en atenció a la matèria regulada.  
  
Descripció:  
Recurs contenciós administratiu (procediment ordinari 5/000350/2015), interposat contra el Decret 31/2015, de 6 de març, del Consell, pel qual s'aprova el Reglament de Festejos Taurins Tradicionals a la Comunitat Valenciana (bous al carrer), publicat en el Diari Oficial de la Comunitat Valenciana número 7482, de 10.03.2015.  
  
  
Referència del Tribunal:  
Procediment ordinari número 5/000350/2015.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar a termini els interessats en el procediment descrit, a fi que puguen comparéixer com a demandats en la via jurisdiccional, en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció 5a.  
S'hi fa constar, no obstant això, que la Generalitat representada pels lletrats de l'Advocacia General de la Generalitat, compareix en este recurs en defensa del manteniment de l'acte recorregut.  
  
València, 8 de juny de 2015.- El subsecretari: Julio J. Martínez-Fortún González.
Diari Oficial de la Generalitat Valenciana


Sumari del DOGV 7590, del 11-08-2015 (2015/7035)

Notificació de la sentència dictada en el procediment ordinari número 635/2011.
-------------------------------------------------------------------------------

### Dades del document

Número de DOGV
:   7590

Data del DOGV
:   11-08-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7035


Organisme emissor
:   Jutjat de Primera Instància Número 4 d'Orihuela

Tipus de document
:   Edicte

Notificació de la sentència dictada en el procediment ordinari número 635/2011. [2015/7035]  
En el juí ordinari 635/11 seguit a instàncies de Gloria Trinidad Candela Gonzálvez en contra d'Orihouse SL, s'ha dictat sentència que, literalment, és com seguix:  
  
«Dispositiva:  
Que estimant la demanda promoguda pel procurador, Giménez Viudes, en nom i representació de Gloria Trinidad Candela Gonzálvez, efectue els pronunciaments següents:  
1. Es declara resolt el contracte de compravenda subscrit pels litigants, amb data 15 de juliol de 2008, per incompliment de la part venedora.  
2. Es condemna Orihouse, SL, a abonar a l'actora la quantitat de sis mil euros (6.000 ?), així com als interessos legals corresponents des de la data de presentació de la demanda fins al complet pagament.  
  
3. Es condemna al pagament de les costes processals.  
Notifiqueu esta resolució a les parts i preveniu-los que contra esta podran interposar recurs d'apel·lació en este jutjat en el termini de vint dies a partir del següent a la seua notificació.  
Així esta és la meua sentència, de la qual s'unirà certificat a les actuacions, que jutge definitivament en primera instància, i que pronuncie, mane i firme».  
Publicació. Llegida i publicada va ser l'anterior sentència per la magistrada jutgessa que l'ha dictada, mentre celebrava audiència pública, en done fe.»  
  
I atés que el demandat, Orihouse, SL, es troba en parador ignorat, expedisc este edicte a fi que li valga de notificació de forma deguda.  
  
  
Orihuela 23 de juny de 2015.- El secretari judicial: Pedro Javier García Martínez.
Diari Oficial de la Generalitat Valenciana


Sumari del DOGV 7462, del 10-02-2015 (2015/1004)

RESOLUCIÓ de 2 de gener de 2015, de la Conselleria d'Hisenda i Administració Pública, per la qual s'autoritza determinada transferència de crèdits del capítol 2 al 3 en el programa 721.10, «Direcció i servicis generals», de la Conselleria d'Economia, Indústria, Turisme i Ocupació, per import de 30.000 euros. Expedient número 11.001/15-001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7462

Data del DOGV
:   10-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1004


Data del document
:   02-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 2 de gener de 2015, de la Conselleria d'Hisenda i Administració Pública, per la qual s'autoritza determinada transferència de crèdits del capítol 2 al 3 en el programa 721.10, «Direcció i servicis generals», de la Conselleria d'Economia, Indústria, Turisme i Ocupació, per import de 30.000 euros. Expedient número 11.001/15-001. [2015/1004]  
A fi de fer front a liquidacions d'interessos de demora, la Conselleria d'Economia, Indústria, Turisme i Ocupació ha proposat habilitar el capítol 3, «Gastos financers», en el programa 721.10 «Direcció i servicis generals», i dotar-lo amb 30.000 euros, transferint disponibilitats existents en el capítol 2 d'este mateix programa.  
  
A l'efecte, i en virtut del que disposen els articles 18 i 20 de la Llei 8/2014, de Pressupostos de la Generalitat per a l'exercici 2015, esta Conselleria d'Hisenda i Administració Pública adopta la següent resolució:  
  
Primer  
S'autoritza la minoració de crèdit en l'aplicació pressupostària 36.28.88.472.18.6 per import de 30.000,00 euros.  
  
Segon  
S'autoritza l'increment de crèdit en l'aplicació pressupostària 69.17.72.378.23.3 per import de 30.000,00 euros.  
  
València, 2 de gener de 2015.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7467, del 17-02-2015 (2015/1228)

Notificació de la interlocutòria dictada en el procediment de família mesures prèvies número 891/2014.
------------------------------------------------------------------------------------------------------

### Dades del document

Número de DOGV
:   7467

Data del DOGV
:   17-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1228


Organisme emissor
:   Jutjat de Primera Instància Número 9 de València

Tipus de document
:   Anunci

Notificació de la interlocutòria dictada en el procediment de família mesures prèvies número 891/2014. [2015/1228]  
Procediment: família mesures prèvies 000891/2014.  
Demandant: Carmen Torres Santiago.  
Procuradora: María Paz Gómez Sánchez.  
Demandat: Juan Santiago Moreno.  
Procurador/a: -  
  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de família de mesures prèvies, seguides amb el número 000891/2014, a instàncies de Carmen Torres Santiago contra Juan Santiago Moreno, es troba en parador desconegut, en les quals, en data 10 de febrer de 2015, s'ha dictat interlocutòria que acorda mesures en relació al fill menor dels dos, i que la part dispositiva diu així:  
  
«Dispositiva  
Acorde les següents mesures respecte al fill menor d'edat de Carmen Torres Santiago i Juan Santiago Moreno:  
  
1r. El fill menor d'edat quedarà en companyia i sota la custòdia de la mare, i la pàtria potestat la compartiran els dos pares.  
2n. En concepte de pensió alimentària per al fill, el demandat Juan Santiago Moreno abonarà a l'actora Carmen Torres Santiago la quantitat de 150 euros mensuals, per mesos anticipats i dins dels primers cinc dies de cada mes, a partir de la data d'esta resolució. Esta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Els gastos extraordinaris necessaris se satisfaran per mitat, i els convenients per a la seua formació si hi ha acord o autorització judicial.  
  
3r. Atesa la inexistent relació del xiquet amb el pare, no pertoca a fixar règim de visites provisional.  
No es fa pronunciament exprés en costes.  
Contra esta resolució no es pot interposar cap recurs.  
Estes mesures només subsistiran si, dins dels 30 dies següents a la seua notificació, es presenta demanda d'adopció de mesures en relació a menors.  
Notifiqueu esta resolució al ministeri fiscal.  
Així ho acorda, mana i firma la magistrada jutgessa de Primera Instància número 9 de València, Ana Vega Pons-Fuster Olivera, En done fe».  
I perquè valga de notificació en forma al demandat, Juan Santiago Moreno, que es troba en parador desconegut, expedisc i firme este edicte.  
  
València, 10 de febrer de 2015.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7544, del 10-06-2015 (2015/5333)

Informació pública de la resolució de la Direcció General de Transports i Logística per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers de Santa Pola - Alacant CVA-016.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5333


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la resolució de la Direcció General de Transports i Logística per la qual s'aprova inicialment i se sotmet al tràmit d'informació pública i institucional el projecte de servici públic de transport de viatgers de Santa Pola - Alacant CVA-016. [2015/5333]  
Per una resolució de 22 de maig de 2015, la Direcció General de Transports i Logística de la Conselleria d'Infraestructures, Territori i Medi Ambient, en virtut de les atribucions delegades per Resolució de la consellera d'1 d'agost de 2014, resolc:  
  
Primer   
Aprovar inicialment el Projecte de Servici Públic de Transport de Viatgers Santa Pola - Alacant CVA-016.  
  
Segon  
Remetre el projecte a les administracions i operadors que puguen resultar afectats, per a l'emissió d'un informe o la formulació d'observacions i sotmetre'l al tràmit d'informació pública, d'acord amb el que disposa l'article 86 de la Llei 30/1992 de 30 de novembre (LRJPAC), als efectes de presentació d'observacions sobre l'estructura, organització i condicions d'operació del servici de transport públic.   
  
El termini per a la presentació d'observacions serà de trenta dies comptador des de l'endemà de la seua publicació en el DOCV.  
  
Llocs d'exposició:  
Adreça d'Internet: http://www.citma.gva.es/web/transportes/proy-inf-publica0  
Locals de la Conselleria d'Infraestructures, Territori i Medi Ambient de la ciutat administrativa 9 d'Octubre. Torre 1, carrer de Castán Tobeñas 77, novena planta, 46021 València.  
Servici Territorial de Transports d'Alacant, avinguda d'Aguilera, 1, 03618 Alacant.  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures, Territori i Medi Ambient en el termini d'un mes comptat a partir de l'endemà a la seua publicació, d'acord amb el que establix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú modificada per la Llei 4/1999, sense perjuí que s'utilitze qualsevol altra via que es considere oportuna.  
  
  
València 22 de maig de 2015. El director general de Transports i Logística: Pablo Cotino Mulet.
Diari Oficial de la Generalitat Valenciana


Sumari del DOGV 7646, del 29-10-2015 (2015/8679)

Informació pública de l'Acord de 29 d'agost de 2014 del Ple sobre l'expedient 696/2014 de relació inicial de propietaris i drets afectats en l'expropiació per la millora d'intersecció urbanització San Rafael carretera CV-763 al terme municipal de l'Alfàs del Pi.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8679


Data del document
:   22-10-2015

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * Alfàs del Pi, l'
    * administració local
    * pla d'urbanisme

Informació pública de l'Acord de 29 d'agost de 2014 del Ple sobre l'expedient 696/2014 de relació inicial de propietaris i drets afectats en l'expropiació per la millora d'intersecció urbanització San Rafael carretera CV-763 al terme municipal de l'Alfàs del Pi. [2015/8679]  
De conformitat amb el que disposa l??article 106.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat, s'informa través de la present notificació edictal que el Ple de l'ajuntament, en sessió de 29 d'agost de 2014, va adoptar l'acord (exp. BAS/696/2014) de disposar l'aplicació del sistema d'expropiació forçosa i procediment de taxació conjunta i aprovar inicialment la relació de propietaris i de béns afectats necessaris per a executar obres de millora d'intersecció urbanització SAN Rafael carretera CV-763 al terme municipal de l'Alfàs del Pi, segons la relació detallada que hi ha en l'expedient, destinats a xarxa viària primària o estructural en el pla general d'ordenació urbana de 1987.   
  
  
Relació inicial de propietaris i drets afectats:  
L'esmentat expedient, junt amb els fulls d'apreuament municipals que contenen la valoració de les finques a expropiar, se sotmet a informació pública per un termini d'un mes perquè els interessats en el procediment puguen formular les al·legacions que estimen pertinents amb l'advertència que els errors no denunciats o no justificats en aquesta fase no donaran lloc a nul·litat o reposició d'actuacions.  
  
L'Alfàs del Pi, 22 d'octubre de 2015.- L'alcalde president: Vicente Arqués Cortés.
Diari Oficial de la Generalitat Valenciana


Sumari del DOGV 7555, del 24-06-2015 (2015/5926)

Ampliació del termini de presentació de proposicions de la licitació número MY15/ASIC/SE/37. Servei d'anàlisi, disseny, desenvolupament i implementació de programari per a la gestió de l'editorial de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7555

Data del DOGV
:   24-06-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/5926


Data del document
:   22-06-2015

Organisme emissor
:   Universitat Politècnica de València

Tipus de document
:   Anunci

Anàlisi jurídica

 Descriptors 

:   * contracte de serveis
    * adjudicació de contracte administratiu

Ampliació del termini de presentació de proposicions de la licitació número MY15/ASIC/SE/37. Servei d'anàlisi, disseny, desenvolupament i implementació de programari per a la gestió de l'editorial de la Universitat Politècnica de València. [2015/5926]  
El dia 26 de juny de 2015 finalitza el termini de presentació de proposicions per a l'expedient MY15/ASIC/SE/37 l'objecte del contracte del qual és la contractació del servei d'anàlisi, disseny, desenvolupament i implementació de programari per a la gestió de l'editorial de la Universitat Politècnica de València, amb motiu de la detecció d'un error en l'annex 1.bis del plec de prescripcions tècniques.  
Sobre la base de les atribucions que tinc conferides com a òrgan de contractació, resolc:  
  
Autoritzar l- ampliació del termini de presentació de proposicions relatiu a l'expedient MY15/ASIC/SE/37 l'objecte del contracte del qual és la contractació del servei d'anàlisi, disseny, desenvolupament i implementació de programari per a la gestió de l'editorial de la Universitat Politècnica de València en 15 dies naturals, a comptar des de l'endemà de la publicació d'aquest anunci en el Diari Oficial de la Comunitat Valenciana. Si l'últim dia de termini coincidira en dissabte o dia inhàbil, s'entendrà que aquest termini expira l'immediat dia hàbil posterior.  
  
València, 22 de juny de 2015.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7676, del 11-12-2015 (2015/9935)

CORRECCIÓ d'errades de la Resolució de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, l'etapa o el nivell educatiu per al qual va ser autoritzat, al centre privat d'Educació Infantil, Primària i Secundària Hermes Sociedad Cooperativa Valenciana, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7676

Data del DOGV
:   11-12-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9935


Data del document
:   04-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * València
    * centre d'ensenyament

CORRECCIÓ d'errades de la Resolució de 2 de setembre de 2015, del conseller d'Educació, Investigació, Cultura i Esport, per la qual modifica l'autorització, per canvi en el cicle, l'etapa o el nivell educatiu per al qual va ser autoritzat, al centre privat d'Educació Infantil, Primària i Secundària Hermes Sociedad Cooperativa Valenciana, de València. [2015/9935]  
Advertida una errada en la publicació de la resolució esmentada (DOCV 14.09.2015), es corregeix a continuació:  
En l'apartat primer,  
  
On diu:  
«Un cicle (1r i 2n curs) de Perruqueria i Estètica, amb 20 llocs escolars per curs, que s'imparteix en torn de vesprada»;  
  
Ha de dir:  
«Un cicle (1r i 2n curs) de Perruqueria i Estètica, amb 20 llocs escolars per curs, que s'imparteixen un curs al matí i un curs a la vesprada».  
  
  
València, 4 de desembre de 2015.- El conseller d'Educació, Investigació, Cultura i Esport: Vicent Marzà Ibáñez.